বাংলাদেশ ব্যাংক সূত্রে জানা যায়, ২০০৮-০৯ অর্থবছরে দেশে রেমিট্যান্স এসেছিল ৯৬৮ কোটি ৯২ লাখ ডলার। সে হিসেবে গত ১০ বছরে দেশে রেমিট্যান্স অন্তঃপ্রবাহে ৫৪ দশমিক ৬২ শতাংশ প্রবৃদ্ধি হয়েছে। ২০০৮ সালের জুলাই থেকে চলতি বছরের জুন পর্যন্ত এক দশকে প্রবাসীরা ১৩ হাজার ১৮৫ কোটি ৯০ লাখ ডলার দেশে পাঠিয়েছেন। বাংলাদেশী মুদ্রায় যার পরিমাণ ১০ লাখ ১৩ হাজার ৮৯৭ কোটি টাকা। এ সময়ে জীবিকার তাগিদে ৫৫ লাখ ৮৮ হাজার ৭২৬ জন বাংলাদেশী বিদেশে পাড়ি দিয়েছেন।